CELEX: 52018PC0111
Language: sl
Date: 2018-03-09
Title: Predlog SKLEP SVETA o stališču, ki se sprejme v imenu Evropske unije na 55. zasedanju strokovnega odbora za prevoz nevarnega blaga Medvladne organizacije za mednarodni železniški promet v zvezi z določenimi spremembami Dodatka C h Konvenciji o mednarodnem železniškem prometu, ki se začne uporabljati 1. januarja 2019

EVROPSKA KOMISIJA
            Bruselj, 9.3.2018
            COM(2018) 111 final
            2018/0046(NLE)
            Predlog
            SKLEP SVETA
            o stališču, ki se sprejme v imenu Evropske unije na 55. zasedanju strokovnega odbora za prevoz nevarnega blaga Medvladne organizacije za mednarodni železniški promet v zvezi z določenimi spremembami Dodatka C h Konvenciji o mednarodnem železniškem prometu, ki se začne uporabljati 1. januarja 2019
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o stališču, ki se sprejme v imenu Unije v strokovnem odboru za prevoz nevarnega blaga (v nadaljnjem besedilu: strokovni odbor RID) Medvladne organizacije za mednarodni železniški promet (v nadaljnjem besedilu: OTIF), ki bo zasedal 30. maja 2018 zaradi predvidenega sprejetja nekaterih sprememb tehničnih in upravnih določb iz Priloge k Dodatku C h Konvenciji o mednarodnem železniškem prometu (v nadaljnjem besedilu: COTIF), o katerih bo odločal navedeni odbor.
            
            
               2.Ozadje predloga
            
            
               2.1.Pravilnik o mednarodnem železniškem prevozu nevarnega blaga (v nadaljnjem besedilu: RID)
            
            
               Cilj Pravilnika o mednarodnem železniškem prevozu nevarnega blaga je ureditev mednarodnega prevoza nevarnega blaga po železnici med državami članicami OTIF, ki uporabljajo pravila RID (v nadaljnjem besedilu: pogodbenice RID). Evropska unija je pogodbenica Sporazuma
                  1
               , čeprav dve od njenih držav članic, Ciper in Malta, nista pogodbenici sporazuma.
            
            
               2.2.Strokovni odbor RID 
            
            
               Strokovni odbor RID je vzpostavljen v okviru COTIF za odločanje o spremembah RID. Sestavljajo ga predstavniki držav članic OTIF, ki uporabljajo RID in predpise Unije. Glasuje lahko vsaka država članica OTIF, kadar pa se točka dnevnega reda nanaša na zadeve, ki so v izključni pristojnosti Unije, v imenu Unije glasuje Komisija
                  2
               . 
            
            
               Mednarodne določbe, ki se nanašajo na prevoz nevarnega blaga, se sprejemajo v različnih mednarodnih organizacijah, kot so OTIF, Ekonomska komisija Združenih narodov za Evropo (UN-ECE) in različni specializirani organi Združenih narodov. Ker morajo biti pravila med seboj združljiva, so organizacije, ki pri tem sodelujejo, razvile kompleksen mednarodni sistem za usklajevanje in harmonizacijo. Spremembe določb se sprejemajo v dvoletnih ciklih. 
            
            
               V posvetovanjih glede teh sprememb je sodelovalo veliko strokovnjakov iz javnega in zasebnega sektorja.  Med pripravo teh sprememb so potekali naslednji tehnični sestanki: 
            
            
               –v okviru pododbora strokovnjakov ECOSOC ZN za prevoz nevarnega blaga na njegovem: 
            
            
               (1)47. zasedanju v Ženevi od 22. do 26. junija 2015,
            
            
               (2)48. zasedanju v Ženevi od 30. novembra do 9. decembra 2015,
            
            
               (3)49. zasedanju v Ženevi od 27. junija do 7. julija 2016,
            
            
               (4)50. zasedanju v Ženevi od 28. novembra do 6. decembra 2016,
            
            
               –v okviru skupnega zasedanja (UN-ECE – OTIF) strokovnega odbora RID in delovne skupine za prevoz nevarnega blaga na 
            
            
               (1)jesenskem zasedanju v Ženevi od 19. do 23. septembra 2016, 
            
            
               (2)spomladanskem zasedanju v Bernu od 13. do 17. marca 2017, 
            
            
               (3)jesenskem zasedanju v Ženevi od 19. do 29. septembra 2017, 
            
         
         
            
               (4)spomladanskem skupnem zasedanju v Bernu, ki bo potekalo od 13. do 17. marca 2018 in na katerem naj bi bila sprejeta nadaljnja priporočila za spremembe, ki se bodo začele uporabljati 1. januarja 2019,  
            
            
               –v okviru stalne delovne skupine strokovnega odbora RID na njenem
            
            
               (1)7. zasedanju v Pragi od 22. do 24. novembra 2016,
            
            
               (2)8. zasedanju v Utrechtu od 20. do 24. novembra 2017.
            
            
               Na teh sestankih so strokovni odbori obravnavali in proučili posamezne predloge za spremembe. V večini primerov so bili priporočeni ukrepi sprejeti soglasno. Nekateri predlogi so bili priporočeni z večinsko podporo strokovnjakov. 
            
            
               Strokovni odbor RID za prevoz nevarnega blaga organizacije bo o teh predlogih odločal 30. maja 2018. 
            
            
               Odbor za prevoz nevarnega blaga, ustanovljen v skladu z Direktivo 2008/68/ES
                  3
               , je na svojem zasedanju 14. decembra 2017 izvedel predhodno razpravo o predlogih.  
            
            
                
            
            
               2.3.Sklep strokovnega odbora RID
            
            
               Na svojem 55. zasedanju 30. maja 2018 bo strokovni odbor RID sprejel sveženj sprememb RID v zvezi s prilagoditvijo njegove priloge tehničnemu in znanstvenemu napredku (v nadaljnjem besedilu: sklep). Namen sklepa je posodobiti obstoječe določbe o obveznostih udeležencev glede varnosti, in sicer v zvezi s prevozom nevarnega blaga, pakiranega v omejenih količinah, kontrolnim seznamom za polnjenje vagonov-cistern z utekočinjenim plinom in njihovo praznjenje, označevanjem in zaščitno razdaljo, določenimi številkami za identifikacijo nevarnosti, prevozom nevarnega blaga kot ročne prtljage in prijavljene prtljage itd.  
            
            
               Predvideni akt bo od 1. januarja 2019 za pogodbenice sporazuma pravno zavezujoč. 
            
            
               3.Stališče, ki se zavzame v imenu Unije
            
            
               Evropska unija je h konvenciji COTIF pristopila julija 2011 s Sklepom Sveta 2013/103/EU
                  4
               . COTIF je mešani sporazum, katerega pogodbenice so Unija in večina držav članic. Priloga III k navedenemu Sklepu določa interno ureditev Sveta, držav članic in Komisije za postopke v OTIF. Za zadeve, ki so v izključni pristojnosti Unije, Unija glasuje s številom glasov vseh držav članic, ki so pogodbenice COTIF. 
            
            
               Poleg tega 38. člen COTIF določa, da je za uresničevanje glasovalne pravice in pravice do ugovora, predvidenih v drugem in četrtem odstavku 35. člena COTIF, število glasov, ki pripadajo regionalni organizaciji, v tem primeru Evropski uniji, enako številu glasov tistih njenih držav članic, ki so hkrati tudi članice organizacije.
            
            
               Kot je navedeno zgoraj, je 26 držav članic Unije pogodbenic COTIF. Trenutno je 45 pogodbenic RID in 50 držav članic OTIF.
            
            
               Od 1. januarja 1997 Unija uporablja določbe RID za vse vrste prevoza na ozemlju Unije, najprej v skladu z Direktivo Sveta 96/49/ES
                  5
               . Leta 2008 je Direktivo 96/49/ES nadomestila Direktiva 2008/68/ES, katere cilji so enaki ciljem njene predhodnice. 
            
            
               Člen 4 Direktive 2008/68/ES v zvezi s tretjimi državami določa, da se „prevoz nevarnega blaga med državami članicami in tretjimi državami [...] odobri, če je v skladu z zahtevami ADR, RID in ADN, razen če ni v prilogah navedeno drugače“. Poleg tega uvodna izjava 12 navedene direktive določa, da bi „prevoznim sredstvom, ki so registrirana v tretjih državah, [...] moralo biti dovoljeno izvajati mednarodni prevoz nevarnega blaga na ozemljih držav članic, vendar bi morala biti ta prevozna sredstva v skladu z ustreznimi določbami ADR, RID ali ADN in to direktivo“. Predmet sprememb zato v celoti spada v izključno pristojnost Unije.  
            
            
               V skladu s 35. členom COTIF začnejo spremembe, ki jih je sprejel strokovni odbor RID, za vse pogodbenice veljati prvi dan šestega meseca po mesecu, v katerem je generalni sekretar o njih obvestil pogodbenice. Pogodbenice lahko pošljejo ugovor v štirih mesecih po dnevu obvestila. Če ugovarja četrtina pogodbenic, spremembe ne začnejo veljati. 
            
            
               Če ne bo ugovarjalo zadostno število pogodbenic, bodo spremembe, ki jih zadeva ta predlog, predvidoma začele veljati 1. januarja 2019, s čimer bodo postale zavezujoče za Unijo in države članice ter sestavni del pravnega reda Unije. 
            
            
               Osnutek predloga v členu 1a vsebuje podroben seznam predvidenih sprememb, ki določa, katere spremembe Unija lahko sprejme. Predvidene spremembe veljajo za primerne za zagotavljanje varnega prevoza nevarnega blaga na stroškovno učinkovit način ob upoštevanju tehnološkega napredka in se zato lahko podprejo.     
            
         
         
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               V členu 218(9) Pogodbe o delovanju Evropske unije (PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma.“
            
            
               Pojem „akti s pravnim učinkom“ vključuje akte, ki imajo pravni učinek z uporabo pravil mednarodnega prava, ki urejajo zadevni organ. Vključuje tudi instrumente, ki nimajo zavezujočega učinka v mednarodnem pravu, vendar „lahko odločilno vplivajo na vsebino ureditve, ki jo sprejme zakonodajalec Unije“
                  6
               .
            
            
               4.1.2.Uporaba v obravnavanem primeru
            
            
               Strokovni odbor RID je organ, ustanovljen s sporazumom, tj. Konvencijo o mednarodnem železniškem prometu (COTIF).
            
            
               Sklep, k sprejetju katerega se poziva strokovni odbor RID, je akt s pravnim učinkom. Sklep bo po mednarodnem pravu zavezujoč v skladu s členom 6 Pravilnika o mednarodnem železniškem prevozu nevarnega blaga (RID). Poleg tega člen 1 Direktive 2008/68/ES določa, da se Priloga k RID uporablja za prevoz nevarnega blaga po železnici znotraj držav članic ali med njimi, razen držav članic brez železniškega sistema. Člen 4 Direktive 2008/68/ES v zvezi s tretjimi državami določa, da se „prevoz nevarnega blaga med državami članicami in tretjimi državami [...] odobri, če je v skladu z zahtevami ADR, RID in ADN, razen če ni v prilogah navedeno drugače“. 
            
            
               Sklep ne dopolnjuje ali spreminja institucionalnega okvira Sporazuma. Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Glavni cilj in vsebina sklepa se nanašata na prevoz nevarnega blaga po železnici. Materialna pravna podlaga za predlagani sklep je torej člen 91 PDEU.
            
            
               4.3.Zaključek
            
            
               Pravna podlaga za predlagani sklep bi moral biti člen 91 PDEU v povezavi s členom 218(9) PDEU.
            
            
               5.Objava predlaganega akta
            
            
               Ker bo sklep strokovnega odbora RID spremenil prilogo k RID, je primerno, da se po njegovem sprejetju objavijo informacije o izidu srečanja v Uradnem listu Evropske unije. 
            
            
               Spremembe RID, kolikor bodo postale zavezujoče za Unijo, bo treba vključiti v Direktivo 2008/68/ES o notranjem prevozu nevarnega blaga, ki ureja uporabo enotnih pravil o prevozu nevarnega blaga po cesti, železnici ali celinskih plovnih poteh, sprejetih na podlagi COTIF in UN-ECE, znotraj držav članic ali med njimi. V ta namen je bila Komisija pooblaščena za prilagoditev Oddelka II.1 Priloge II k Direktivi 2008/68/ES znanstvenemu in tehničnemu napredku. 
            
            
               2018/0046 (NLE)
            
            
               Predlog
            
            
               SKLEP SVETA
            
         
         
            
               o stališču, ki se sprejme v imenu Evropske unije na 55. zasedanju strokovnega odbora za prevoz nevarnega blaga Medvladne organizacije za mednarodni železniški promet v zvezi z določenimi spremembami Dodatka C h Konvenciji o mednarodnem železniškem prometu, ki se začne uporabljati 1. januarja 2019
               
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 91 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Unija je h Konvenciji o mednarodnem železniškem prometu z dne 9. maja 1980, kakor je bila spremenjena z Vilenskim protokolom z dne 3. junija 1999 (v nadaljnjem besedilu: COTIF), pristopila na podlagi Sklepa Sveta 2013/103/EU
                  7
               . 
            
            
               (2)Vse države članice razen Cipra in Malte so pogodbenice COTIF in jo uporabljajo. 
            
            
               (3)V skladu s členom 13(1)(d) in členom 33(5) COTIF lahko strokovni odbor za prevoz nevarnega blaga Medvladne organizacije za mednarodni železniški promet (v nadaljnjem besedilu: strokovni odbor RID) spremeni Prilogo k Dodatku C h konvenciji COTIF, tj. Pravilnik o mednarodnem železniškem prevozu nevarnega blaga (v nadaljnjem besedilu: RID).
            
            
               (4)Direktiva 2008/68/ES Evropskega parlamenta in Sveta
                  8
                določa zahteve za prevoz nevarnega blaga po cesti, železnici ali celinskih plovnih poteh znotraj držav članic ali med njimi, pri čemer se sklicuje na RID. 
            
            
               (5)Za prilagoditev Priloge k RID tehničnemu in znanstvenemu napredku je bistvenega pomena, da strokovni odbor RID sprejme spremembe v zvezi s tehničnimi standardi ali enotnimi tehničnimi predpisi. S tem se zlasti zagotovi varen in učinkovit prevoz nevarnega blaga ob upoštevanju znanstvenega in tehničnega napredka v sektorju ter razvoja novih snovi in izdelkov, ki bi lahko predstavljali nevarnost med prevozom. 
            
            
               (6)Strokovni odbor RID bo na svojem 55. zasedanju 30. maja 2018  sprejel sklep o spremembah RID. 
            
            
               (7)Primerno je, da se določi stališče, ki se v imenu Unije zastopa v Skupnem odboru RID, saj bo akt, ki ga navedeni odbor sprejme, za Unijo zavezujoč –
            
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se sprejme v imenu Unije na 55. zasedanju strokovnega odbora RID v okviru Konvencije o mednarodnem železniškem prometu z dne 9. maja 1980, kakor je bila spremenjena z Vilenskim protokolom z dne 3. junija 1999, je določeno v Prilogi k temu sklepu.
            
            
               Predstavniki Unije v strokovnem odboru RID se lahko sporazumejo o manjših spremembah dokumentov iz Priloge brez nadaljnjega sklepa Sveta. 
            
            
               Člen 2
            
            
               Po sprejetju se sklic na sklep strokovnega odbora RID objavi v Uradnem listu Evropske unije.
            
            
         
         
            
               Člen 3
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sklep Sveta 2013/103/EU z dne 16. junija 2011 o podpisu in sklenitvi Sporazuma med Evropsko unijo in Medvladno organizacijo za mednarodni železniški promet o pristopu Evropske unije h Konvenciji o mednarodnem železniškem prometu (COTIF) z dne 9. maja 1980, kakor je bila spremenjena z Vilenskim protokolom z dne 3. junija 1999 (UL L 51, 23.2.2013, str. 1).
               
               
                  
                     (2)
                  
                        Točka 3.1 Priloge III k Sklepu Sveta 2013/103/EU.
               
               
                  
                     (3)
                  
                        Direktiva 2008/68/ES Evropskega parlamenta in Sveta z dne 24. septembra 2008 o notranjem prevozu nevarnega blaga (UL L 260, 30.9.2008, str. 13).
               
               
                  
                     (4)
                  
                        UL L 51, 23.2.2013, str. 1.
               
               
                  
                     (5)
                  
                        Direktiva Sveta 96/49/ES z dne 23. julija 1996 o približevanju zakonodaje držav članic v zvezi s prevozom nevarnega blaga po železnici (UL L 235, 17.9.1996, str. 25).
               
               
                  
                     (6)
                  
                        Sodba Sodišča z dne 7. oktobra 2014 v zadevi Nemčija proti Svetu, C-399/12, ECLI:EU:C:2014:2258, točke 61 do 64. 
               
               
                  
                     (7)
                  
                        Sklep Sveta z dne 16. junija 2011 o podpisu in sklenitvi Sporazuma med Evropsko unijo in Medvladno organizacijo za mednarodni železniški promet o pristopu Evropske unije h Konvenciji o mednarodnem železniškem prometu (COTIF) z dne 9. maja 1980, kakor je bila spremenjena z Vilenskim protokolom z dne 3. junija 1999 (UL L 51, 23.2.2013, str. 1).
               
               
                  
                     (8)
                  
                        Direktiva 2008/68/ES Evropskega parlamenta in Sveta z dne 24. septembra 2008 o notranjem prevozu nevarnega blaga (UL L 260, 30.9.2008, str. 13). 
               
            
      
    ---documentbreak--- 
      
         
               EVROPSKA KOMISIJA
            Bruselj,9.3.2018
            COM(2018) 111 final
            PRILOGA
            k
            predlogu sklepa Sveta
            o stališču, ki se sprejme v imenu Evropske unije na 55. zasedanju strokovnega odbora za prevoz nevarnega blaga Medvladne organizacije za mednarodni železniški promet v zvezi z določenimi spremembami Dodatka C h Konvenciji o mednarodnem železniškem prometu, ki se začne uporabljati 1. januarja 2019
            
               
         
         
            
               PRILOGA 
            
            
                     
                        Predlog 
                     
                  
                  
                     
                        Referenčni dokument 
                     
                  
                  
                     
                        Zadeva 
                     
                  
                  
                     
                        Opombe 
                     
                  
                  
                     
                        Stališče Unije
                     
                  
               
                     
                        1
                     
                  
                  
                     
                        OTIF/RID/CE/GTP/2017/1
                     
                  
                  
                     
                        Identifikacijska številka za nevarnost za številki UN 3166 in 3171
                     
                  
                  
                     
                        Tehnično soglasje, doseženo v stalni delovni skupini OTIF, o sprejetju besedila, kakor je bilo spremenjeno.
                     
                  
                  
                     
                        Se strinja s spremembami. 
                     
                  
               
                     
                        2
                     
                  
                  
                     
                        OTIF/RID/CE/GTP/2017/3
                     
                  
                  
                     
                        Prevoz nevarnih snovi kot ročna prtljaga ali prijavljena prtljaga
                     
                  
                  
                     
                        Tehnično soglasje, doseženo v stalni delovni skupini OTIF, o sprejetju besedila, kakor je bilo spremenjeno.
                     
                  
                  
                     
                        Se strinja s spremembo.
                     
                  
               
                     
                        3
                     
                  
                  
                     
                        OTIF/RID/CE/GTP/2017/5
                     
                  
                  
                     
                        102. zasedanje WP.15 (Ženeva, 8. do 12. maj 2017)
                     
                  
                  
                     
                        Tehnično soglasje, doseženo v stalni delovni skupini OTIF, o sprejetju besedila, kakor je bilo spremenjeno.
                     
                  
                  
                     
                        Se strinja s spremembami, kakor so bile revidirane v stalni delovni skupini.
                     
                  
               
                     
                        4
                     
                  
                  
                     
                        OTIF/RID/CE/GTP/2017/7/Rev.1
                     
                  
                  
                     
                        Osnutek seznama popravkov št. 2 k izdaji RID iz leta 2017
                     
                  
                  
                     
                        Tehnično soglasje, doseženo v stalni delovni skupini OTIF, o sprejetju besedila, kakor je bilo spremenjeno.
                     
                  
                  
                     
                        Se strinja s spremembami, kakor so bile revidirane v stalni delovni skupini.
                     
                  
               
                     
                        5
                     
                  
                  
                     
                        OTIF/RID/CE/GTP/2017/8
                     
                  
                  
                     
                        Neformalna delovna skupina za kontrolne sezname za polnjenje vagonov-cistern z utekočinjenim plinom in njihovo praznjenje (Firence, 11. do 13. julij 2017)
                     
                  
                  
                     
                        Tehnično soglasje, doseženo v stalni delovni skupini OTIF, o sprejetju besedila, kakor je bilo spremenjeno.
                     
                  
                  
                     
                        Se strinja s spremembami, kakor so bile revidirane v stalni delovni skupini.
                     
                  
               
                     
                        6
                     
                  
                  
                     
                        OTIF/RID/CE/GTP/2017/15
                     
                  
                  
                     
                        Prečiščena besedila, ki so bila sprejeta na skupnem zasedanju v letih 2016 in 2017 ter s strani stalne delovne skupine strokovnega odbora RID novembra 2016.
                     
                  
                  
                     
                        Tehnično soglasje, doseženo v stalni delovni skupini OTIF, o sprejetju besedila, kakor je bilo spremenjeno.
                     
                  
                  
                     
                        Se strinja s spremembami, kakor so bile revidirane v stalni delovni skupini.
                     
                  
               
                     
                        7
                     
                  
                  
                     
                        Glej prejšnjo opombo
                     
                  
                  
                     
                        Spremembe, ki jih nadalje prouči stalna delovna skupina.
                     
                  
                  
                     
                        – 
                     
                  
                  
                     
                        –
                     
                  
               
                     
                        8
                     
                  
                  
                     
                        Glej prejšnjo opombo
                     
                  
                  
                     
                        Spremembe, za katere je potrebno skupno stališče, doseženo na skupnem zasedanju UN-ECE – OTIF.
                     
                  
                  
                     
                        Treba je olajšati učinkovit multimodalni prevoz.
                     
                  
                  
                     
                        Se strinja s spremembo, kakor je bila priporočena na skupnem zasedanju.
                     
                  
               
                     
                        9
                     
                  
                  
                     
                        OTIF/RID/CE/GTP/2017/INF.8
                     
                  
                  
                     
                        Podvojena alineja v točki 4.3.3.5.
                     
                  
                  
                     
                        Tehnično soglasje, doseženo v stalni delovni skupini OTIF, o sprejetju besedila, kakor je bilo spremenjeno.
                     
                  
                  
                     
                        Se strinja s spremembami, kakor so bile revidirane v stalni delovni skupini.
                     
                  
               
                     
                        10
                     
                  
                  
                     
                        OTIF/RID/CE/GTP/2017/INF.10
                     
                  
                  
                     
                        Prehodne določbe
                     
                  
                  
                     
                        Tehnično soglasje, doseženo v stalni delovni skupini OTIF, o sprejetju besedila, kakor je bilo spremenjeno.
                     
                  
                  
                     
                        Se strinja s spremembami, kakor so bile revidirane v stalni delovni skupini.
                     
                  
               
                     
                        11
                     
                  
                  
                     
                        OTIF/RID/CE/GTP/2017/INF.12
                     
                  
                  
                     
                        Predlagana sprememba točke 2.1.3.5.5 v dokumentu OTIF/RID/CE/GTP/2017/15
                     
                  
                  
                     
                        Tehnično soglasje, doseženo v stalni delovni skupini OTIF, o sprejetju besedila, kakor je bilo spremenjeno.
                     
                  
                  
                     
                        Se strinja s spremembami, kakor so bile revidirane v stalni delovni skupini.
                     
                  
               
                     
                        12
                     
                  
                  
                     
                        OTIF/RID/CE/GTP/2017/INF.16
                     
                  
                  
                     
                        103. zasedanje WP.15 (Ženeva, 6. do 10. november 2017)
                     
                  
                  
                     
                        Tehnično soglasje, doseženo v stalni delovni skupini OTIF, o sprejetju besedila, kakor je bilo spremenjeno.
                     
                  
                  
                     
                        Se strinja s spremembami, kakor so bile revidirane v stalni delovni skupini.